جمهور باشلیغی و عدالت ترقیات حزبی نینگ رهبری رجب طیب ایردوغان، امریکا قوشمه ایالتلریدن آلینه دیگن F-35 لرنینگ تسلیم ایتیلیشی توغریسیده هیچ بیر شکلده خواطرده ایمس ایکن لیکلرینی ایتدی.
ایردوغان اوز حزبی نینگ تورکیه بویوک ملت مجلیسیده گی گروپ جلسه سیده گپیریب، F-35 لرنینگ تورکیه گه تسلیم بیریلیشینی توخته تگن امریکا قوشمه ایالتلریده گی لایحه گه تماس قیلدی.
F-35 لرنینگ تسلیم ایتیلیشی توغریسیده هیچ بیر شکلده خواطرده ایمس ایکن لیکلرینی معلوم قیلگن ایردوغان؛
"امریکا قوشمه ایالتلری دولت باشلیغی حرمتلی ترامپ، بلجیم نینگ پایتختی بروکسلده بولیب اوتگن ناتو جلسه سیده گی اوچره شوویمیزده، بیزگه یازمه بیاناتینی هم کورستدی، بونقه نرسه مطرح ایمس. بیزنینگ بو نقطه ده هیچ قنده ی منفی توشونچه میز یوق" دیب گپیردی.
امریکا قوشمه ایالتلری کنگره سی نینگ ایککی قنادیدن عبارت سناتو و نماینده لر مجلسی، 716 میلیارد دالرلیک 2019 – ییلی مدافعه خرجتلری بوییچه لایحه اوچون کیلیشگن و شو باعث تورکیه گه بیریله دیگن F-35 ینگی نسل حربی اوچاقلری نینگ تسلیم ایتیشینی موقتن توخته تیلیشی ادعا ایتیلگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
